Publication: Magyar Közlöny
Issue: MK-2001-155 (Year: 2001, Number: 155)
Era: 1990-2004
Section: a 127/1991. (X. 9.) Korm. rendelethez
Paragraph Index: 2252

c) burkolatának felbontásakor egymáshoz képest elmozduló részek felületén kialakított, átfúrt elemeken átfűzött huzalos záróbélyeg fémpogácsáján (nyomóbélyegzés nyomóbélyegzővel lezárt fémzárral — plomba) helyezi el a hitelesítést végző köztisztviselő. A törvényes tanúsító jelek típusai: 1.1. Huzalra fűzött, majd nyomóbélyegzővel lezárt fémzárral (plombával) történik a lezárása a közüzemi szolgáltatásban használt fogyasztásmérőknek, valamint az olyan mérőknek, amelyek belső szerkezetét a ház lezárásával szükséges megvédeni illetéktelen beavatkozás elől. 1.2. Más mérők esetében, amikor nem szükséges vagy nem lehetséges a plombával történő lezárás, akkor fém beütő bélyegzővel vagy gumi nyomóbélyegzővel előállított hitelesítést tanúsító jellel történik a hitelesítés. 1.3. Ha a mérő jellege következtében beütő vagy nyomóbélyegző használata sem lehetséges, a hitelesítő köztisztviselő öntapadó matricát helyez el a mérőeszközön. 1.4. Az 1.1., valamint az 1.2. pontokban meghatározott törvényes tanúsító jel leírása: — a magyar Korona stilizált jele, körkeretben; — a hitelesítés éve; — a hitelesítést elvégző köztisztviselő egyéni száma. 1.5. Az 1.3. pont alatti öntapadó matrica leírása: — fekvő téglalap alakú, fekete keretes, ezüstszürke mezőben, bal oldalon a magyar Korona fekete kontúros, stilizált rajzolata, az Országos Mérésügyi Hivatal elnevezésének kezdőbetűi, valamint az elszámolást elősegítő egyedi azonosító jelölés (sorszám, betű kombináció).

Source: https://magyarkozlony.hu/hivatalos-lapok/44067c6175549efdacfadd7576ac77578e2695a3/dokumentumok/a7c1c0340d5a7608294dac2fd465913ddb4fb34c/letoltes